**Lizaneczné Halász Judit**

**Az „Év Óvodapedagógusa” 2024.**

Lizaneczné Halász Judit 1983 októberétől dolgozik óvodapedagógusként, akkor még képesítés nélkül, majd 1986. ban szerezte meg óvodapedagógusi diplomáját, az akkori Hajduböszörményi Óvónőképző Intézetben. Ekkor került Kisvárdára az egykori 2. sz. óvoda Császy László Úti tagintézményébe.

Gyermekszeretete, hivatástudata pályája során mindvégig önképzésre sarkalta. 2015-ben Pedagógus II. minősítést kapott. 2007.-ben a Debreceni Egyetem Hajdúböszörményi Pedagógiai Főiskolai Karán szerezte meg szakviszgáját, Tanügyigazgatási, nevelési-oktatási, intézményi ismeretek kiemelt tanulmányterületen. Ezen szakterület volt segítségére tagintézményvezetői feladatainak ellátásában, melyet 2007. július és 2019. szeptember között látott el, kiváló szakmaisággal. Óvodapedagógusként, tagintézmény vezetőként, mindvégig a gyermekek mindenek felett álló érdekét, az óvoda fejlődését, a közösségek építését tartotta szem előtt.

2019 szeptemberében hátrahagyva tagóvodáját és vezetői teendőit a Székhely intézményben új korszakot nyitott. Az óvoda nagy létszámú nevelőközösségében és a Katica csoport családias légkörében otthonra lelt. Rendkívüli alázattal, lelkiismeretesen végezi mindennapi pedagógiai munkáját, számos plusz feladatot is vállalva. Innovatív szemléletmódjának köszönhetően, töretlen lelkesedéssel és szeretettel végezte, végzi az óvoda Boldogságóra Programjának bevezetését és fenntartását. Általa a gyerekek közösségformáló ereje tükröződött a csoport összetartó erejében. Évről évre részt vesz a pályázati folyamatban a program sikeres folytatásáért, idén pedig már az „Örökös Boldog Óvoda” cím elnyerését tűzte ki célul pályázatában. Reményeink szerint sikerrel. Nemcsak a Boldogságórák, hanem szakmai tapasztalatait is évről évre megosztja az óvodapedagógus hallgatók egyéni és csoportos mentorálásakor. A Kisvárdai Egyesített Óvoda kiváló mentorpedagógusaként nemcsak hallgatói csoportoknak tart bemutató tevékenységet, hanem évről évre, záróvizsgázó óvodapedagógus hallgatók felkészítését is vállalja. Magas színvonalú tudásmegosztó tevékenységének koronája, hogy az elmúlt 2 évben, sok-sok feladata mellett, gyakornok munkatársát is mentorálta, segítette, felkészítette az azóta már sikeresen lezajlott minősítő vizsgára.

Éveken át aktívan közreműködött grastroots edzőként az MLSZ-el együttműködve az intézményi Bozsik program megvalósításában, ezzel hozzájárult a gyermekek sportág specifikus mozgáskoordinációjának fejlesztéshez. Az általa vezetett kis csapatok, sikeresen szerepeltek intézményi, körzeti labdarugó tornákon.

Az Önértékelési munkacsoport tagjaként is aktívan tevékenykedik 2007 –től, a mai napig. Részt vesz a pedagógusok dokumentumainak elemzésében, a jegyzőkönyvek elkészítésében, segítve ezzel az intézményben szakmai feladatainak magasabb szintű ellátását. Szakmai elkötelezettsége, kiváló pedagógiai munkája, szakmai alázata, empatikus készsége példaértékű.